	PRITARTA

	Biržų rajono savivaldybės tarybos

	2021 m. kovo  26 d. 
sprendimu Nr. T-88



BIRŽŲ RAJONO SAVIVALDYBĖS JAUNIMO REIKALŲ TARYBOS
2020 METŲ VEIKLOS ATASKAITA

2021-03-15 Nr. JT-8
Biržai

Biržų rajono savivaldybės jaunimo reikalų taryba (toliau – Jaunimo reikalų taryba) yra visuomeninė patariamoji institucija, lygybės principu sudaroma iš Biržų rajono savivaldybės (toliau – Savivaldybės) administracijos, Savivaldybės tarybos atstovų ir Biržų rajono savivaldybės teritorijoje veikiančių savivaldybės jaunimo organizacijų, su jaunimu dirbančių organizacijų, mokinių ir (ar) studentų savivaldų išrinktų jaunimo atstovų.
Pagal Biržų rajono savivaldybės jaunimo reikalų tarybos nuostatų, patvirtintų Biržų rajono savivaldybės tarybos 2019 m. kovo 28 d. sprendimu Nr. T-44 „Dėl Biržų rajono savivaldybės jaunimo reikalų tarybos nuostatų patvirtinimo“ 7.10 papunktį, Jaunimo reikalų taryba ne rečiau kaip kartą per metus teikia savo veiklos ataskaitą Savivaldybės tarybai.
Pagal Jaunimo reikalų tarybos nuostatų, patvirtintų Biržų rajono savivaldybės tarybos 
2019 m. kovo 28 d. sprendimu Nr. T-44 „Dėl Biržų  rajono savivaldybės jaunimo reikalų tarybos  nuostatų patvirtinimo“ 11 punktą ir Biržų rajono savivaldybės tarybos 2021 m. vasario 26 d. sprendimą Nr. T-41 „Dėl Biržų rajono savivaldybės tarybos 2019 m. gegužės 24 d. sprendimo Nr. T-125 „Dėl Biržų rajono savivaldybės jaunimo reikalų tarybos sudarymo“ pakeitimo“ Jaunimo reikalų taryba lygiateisės partnerystės pagrindu sudaryta iš 12 narių ─ Savivaldybės administracijos, Savivaldybės tarybos ir jaunimo atstovų. Jaunimo reikalų tarybos pirmininkė – Savivaldybės tarybos narė Toma Karvelytė.

BIRŽŲ RAJONO SAVIVALDYBĖS JAUNIMO REIKALŲ TARYBOS VEIKLA

2020 m. įvyko 5 Jaunimo reikalų tarybos posėdžiai, kuriuose:
· pristatyta 2019 metų veiklos ataskaita; 
· patvirtintas 2020 m. Jaunimo reikalų tarybos veiklos planas;
· patvirtintas 2020 metų Biržų JRT metinis planas; 
· nustatyti Biržų rajono savivaldybės jaunimo ir su jaunimu dirbančių organizacijų 2019─2022 m. veiklos rėmimo programos 2020 metų finansavimo konkurso terminai,  išskirti veiklos prioritetai, paskirstytas finansavimas – 5000 eurų 6 organizacijoms;
· svarstytas  kvietimas tapti projekto, kurio rengėjai – iniciatyvinė jaunimo grupė iš Pasvalio ,,Marabu“, partneriais.  Nutarta nepritarti kvietimui dalyvauti projekte;
· svarstytas klausimas dėl lengvatų suteikimo jaunimui važiuojant Biržų autobuso parko tolimojo reguliaraus susisiekimo autobusais. Tyrimas pavestas atlikti Lietuvos moksleivių sąjungos Biržų skyriui. Tačiau lengvatų nuspręsta neprašyti dėl sunkios autobusų parko finansinės padėties;
· įvyko susitikimas su VšĮ Socialine iniciatyva, kuriame aptartas rajone vykdomas mobilus darbas su jaunimu;
· svarstytas JRT nuostatų keitimas dėl jaunimo atstovų dažnos kaitos arba neaktyvumo. Biržų savivaldybės tarybos 2021 m. sausio 29 d. sprendimu Nr. T-7  pakeisti ir papildyti Jaunimo tarybos  nuostatai.
2020 m. sausio 27 d.  Jaunimo reikalų tarybos atstovai dalyvavo Atviro jaunimo centro atidaryme.
2020 m. dvi Jaunimo reikalų tarybos narės buvo pakviestos į miesto šventės rengimo grupę. 
Buvo nutarta dalyvauti miesto šventėje sukuriant erdvę su ,,Idėjų medžiu“. Šventės metu jaunimas kvietė miestiečius parašyti, ko dar trūksta Biržams. Surinktas idėjas JRT perdavė merui. 
Rugpjūčio 22 d. JRT nariai dalyvavo Rokiškio jaunimo fiestoje. 
Rugpjūčio 26 d. Biržuose lankėsi prezidentas G. Nausėda. Vizito metu jaunimo atstovai susitiko su prezidento patarėja, jaunimo reikalų departamento atstove, kaimyninių rajonų jaunimu ir kalbėjo apie socialinės politikos gerinimą.
Spalio 5 d. Jaunimo reikalų tarybos narės, Moksleivių tarybos pirmininkas susitiko su administracijos direktoriumi. Susitikime aptarti jaunimo lūkesčiai, galimybės, ateities perspektyvos, susijusios su Biržais.
Gruodžio mėnesį Tarybos nariai dalyvavo muziejaus ,,Sėla“ paskelbtoje kalėdinių eglučių akcijoje ir papuošė eglutę pilies kieme savo rankų darbo girlianda.
Praeitais metais JRT nepateikė nei vieno siūlymo Savivaldybės  tarybai, jos komitetams ar komisijoms, administracijai, institucijoms ir įstaigoms, dirbančioms su jaunimu dėl jaunimo politikos įgyvendinimo ir jaunimui aktualių klausimų sprendimo, tačiau pritarė mobilaus darbo su jaunimu plėtrai rajone, Jaunimo savanoriškos tarnybos bei jaunimo ir su jaunimu dirbančių organizacijų projektų finansavimui.

INFORMACIJOS SKLAIDA

Informacija apie jaunimo reikalų tarybos veiklą viešinama Biržų rajono savivaldybės internetinio puslapio www.birzai.lt skiltyje ,,Jaunimas“, socialiniame tinklalapyje „Facebook“, Biržų  rajono jaunimo reikalų tarybos paskyroje https://www.facebook.com/BRJRT.

